Félix Antoine Philibert Dupanloup
Store norske leksikon,Religion og filosofi,Religioner og livssyn,Kristendom,Katolisisme,Den katolske kirke,Biskoper
Félix Antoine Philibert Dupanloup, fransk katolsk prelat og politiker. Han var biskop av Orléans fra 1849.
Dupanloup utmerket seg som religionspedagog og kjempet for kirkens rett til å drive egne videregående skoler, noe som ble innvilget i 1850 (La Loi falloux). Han støttet paven i hans konflikt med huset Savoya angående rettigheter til landområder i Italia, og motsatte seg erklæringen av pavens ufeilbarlighet på første Vatikankonsil (1870), men godtok den senere.I 1871 ble Dupanloup medlem av den franske nasjonalforsamlingen, fra 1875 av senatet. Han arbeidet som politiker for å styrke kirkens stilling. Han utgav en rekke skrifter, særlig om oppdragelse. Les mer i Store norske leksikon biskop